Osnovna škola „Vladimir Nazor“, Slavonski Brod

PISANA PRIPRAVA ZA IZVOĐENJE NASTAVNOG SATA INFORMATIKE

|  |  |  |
| --- | --- | --- |
| NASTAVNA PRIPREMA | | |
| **Škola**: | | Predmet : Informatika |
| Razred: 1. |
| **Ime i prezime učiteljice :** Željka Vargić | | Redni broj sata : |
| Nadnevak : |
| Nastavna cjelina : Uvod u esvijet | | |
| Nastavna jedinica: Osobno računalo | | |
| Odgojno obrazovni ishod:  D.1.1 Učenik se pažljivo i odgovorno koristi opremom IKT-a i štiti svoje podatke.  B.1.1. Učenik rješava jednostavan logički zadatak  B.1.2. Učenik prati i prikazuje slijed koraka potrebnih za rješavanje nekoga jednostavnog zadatka.  Razrada ishoda:  Nakon ove nastavne jedinice učenik će moći :   * imenovati dijelove računala * pravilno uključiti i isključiti računalo | | |
| Očekivanja međupredmetnih tema:  **ikt A 1. 1.** Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  **ikt A 1. 2.** Učenik se uz pomoć učitelja koristi odabranim uređajima i programima **uku 1.1.2**. Učenik primjenjuje strategije učenja i rješava probleme u svim područjima učenja uz praćenje i podršku učitelja.  **zdr B.1.3. A** Prepoznaje igru kao važnu razvojnu i društvenu aktivnost. | | |
| Vrsta metodičke jedinice (tip sata): obrada | | |
| Oblici rada: frontalni , individualni | | |
| Nastavne metode : razgovor, usmeno izlaganje, rad na računalu | | |
| Nastavna sredstva i pomagala: računalo, projektor, prezentacija, online igrice | | |
| Literatura izvori | Za učenike: 1. e-svijet 1; Udžbenik iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 2. e-svijet 1; Radna bilježnica iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 3.e-sfera (e-sfera.hr) | |
| Za učiteljicu : 1. e-svijet 1; Udžbenik iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 2. e-svijet 1; Radna bilježnica iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 3.e-sfera (e-sfera.hr ) 4. <http://skolazazivot.hr/>  5.flaticon.com (stranica na kojoj su preuzete ikone)  6.freepik.com ( stranica na kojoj su preuzete ikone) | |

Tijek nastavnog sata

(detaljna razrada – „scenarij“ nastavnog procesa)

**Uvodni dio (5')**

*Prije početka nastavnog sata pripremit ću nastavna sredstva i pomagala. Uvodni dio nastavnog sata počet ću s zagonetkom.*

Učenicima čitam sljedeću pitalicu/zagonetku:

**Ima tipke, klavir nije.**

**Ima ekran, TV nije.  
  
Njegov „ mozak“ rijetko griješi,  
  
sve zadatke brzo riješi.**

Odgovor: ***RAČUNALO***.

Pohvaljujem učenike nakon što su točno odgovorili na postavljenu zagonetku.   
Postavljam pitanje: Što je računalo? (*Djeca odgovaraju na temelju svog iskustva.)*  
Za što služi računalo? ( Potičem djecu da kažu gdje su sve vidjeli računala, što su radili s njima…)

Učenicima govorim : "Računalo je uređaj koji nam pomaže u mnogim stvarima. Koristimo ga za igranje igara, pisanje priča, gledanje crtića i puno drugih stvari."

Najava cilja sata

Danas ćemo na satu informatike naučiti dijelove računala te kako ga pravilno ugasiti i upaliti.

Središnji dio sata (25')

*Iako se nalazimo u informatičkoj učionici učenicima ipak pokazujem na prezentaciji sliku računala kako bi bilo svima vidljivo ono o čemu govorimo.*




Slika 1 Računalo. Slika je preuzeta iz udžbenika esvijet1

Nakon što pokažem sliku računala na prezentaciji razgovaram s učenicima.

Što sve možemo s računalom?   
  
Možemo igrati igrice. *Na slajdu pokazujem ikonu igrice.*Možemo pisati. *Na slajdu pokazujem ikonu za pisanje.*Možemo gledati videe , crtiće, filmove. *Na slajdu pokazujem ikonu.*

Možemo crtati. *Na slajdu pokazujem ikonu za crtanje, slikanje.*

Možemo komunicirati-slati poruke,mailove, imati videopozive. *Na slajdu pokazujem ikonu.*  


Slika 1 Slajd s ikonama

Je li netko od vas već koristio računalo za pisanje? Što nam je potrebno da bismo napisali slova i brojeve? (Tipkovnica.)   
Od učenika tražim da pokažu tipkovnicu nakon što na slajdu imenujem tipkovnicu.  
*Isti postupak ponavljamo za svaki dio računala.*

Gdje se prikazuju napisana slova i brojke? (Na ekranu, monitoru.)

Što nam je potrebno da bismo na računalu crtali? (miš.) Za što još služi miš? ( Da klikamo na ikone , da označavamo, miš služi za kretanje po ekranu.)

Što nam je potrebno da bismo čuli zvuk? (Zvučnici)

Koji uređaj nam je potreban da bismo ispisali dokumente? (Pisač.)

Ostao nam je još jedan jako važan dio računala. *Pokazujem na središnju jedinicu.*

*Objašnjavam: ovo je središnja jedinica. Ona obrađuje podatke. Svi dijelovi računala koje smo nabrojali uključeni su u središnju jedinicu.*

No, da bi računalo moglo raditi potrebna nam je energija. Koja? (električna energija.)


Na središnjoj jedinici nalazi se dugme za uključivanje računala. Pokazujem slajd.  
Učenici pritišću dugme za uključivanje.



Slika 2Uključivanje računala

*Dok se učenička računala pokreću, nastavljamo razgovor.*Objašnjavam naziv računala-OSOBNO RAČUNALO .  
Budući da pojedinac ili više njih radi na jednome takvom računalu, takvo računalo nazivamo osobnim računalom.   
Prijenosno računalo i tablet su elektronički uređaji koje isto ubrajamo u računala, ali oni ne pripadaju skupini osobnih računala.   
Prijenosno računalo ima isto sve dijelove koje ima i osobno računalo, ali su integrirani u samo kućište, dok tablet uopće nema miša i tipkovnicu, već miš zamjenjuje touch screen monitor i softverska tipkovnica.

*Rješavamo 1. zadatak u radnoj bilježnici na 12.strani- Oboji prema uputi.*


**

**Završni dio sata (15')**

*Učenike usmjeravam na Wordwaal i esferu. Link stavljam na Flingu.*[*https://wordwall.net/resource/23687681/informatika/osobno-ra%c4%8dunalo*](https://wordwall.net/resource/23687681/informatika/osobno-ra%c4%8dunalo)

<https://wordwall.net/resource/22039062/informatika/moje-ra%c4%8dunalo>

<https://www.e-sfera.hr/dodatni-digitalni-sadrzaji/7fd229ad-a396-498d-b0b1-92093c11f198/>

Nakon završetka zadataka, učenike usmeno navodim na pravilno isključivanje računala.  


|  |  |  |
| --- | --- | --- |
| NASTAVNA PRIPREMA | | |
| **Škola**: | | Predmet : Informatika |
| Razred: 1 |
| **Ime i prezime učiteljice :** Željka Vargić | | Redni broj sata : |
| Nadnevak : |
| Nastavna cjelina : Uvod u esvijet | | |
| Nastavna jedinica: osobno računalo | | |
| Odgojno obrazovni ishod:  D.1.1 Učenik se pažljivo i odgovorno koristi opremom IKT-a i štiti svoje podatke.  B.1.1. Učenik rješava jednostavan logički zadatak  B.1.2. Učenik prati i prikazuje slijed koraka potrebnih za rješavanje nekoga jednostavnog zadatka.  Razrada ishoda:  Nakon ove nastavne jedinice učenik će moći :   * imenovati dijelove računala * prepoznati dijelove računala * pravilno uključiti i isključiti računalo | | |
| Očekivanja međupredmetnih tema:  **ikt A 1. 1.** Učenik uz pomoć učitelja odabire odgovarajuću digitalnu tehnologiju za obavljanje jednostavnih zadataka.  **ikt A 1. 2.** Učenik se uz pomoć učitelja koristi odabranim uređajima i programima **uku 1.1.2**. Učenik primjenjuje strategije učenja i rješava probleme u svim područjima učenja uz praćenje i podršku učitelja.  **zdr B.1.3. A** Prepoznaje igru kao važnu razvojnu i društvenu aktivnost. | | |
| Vrsta metodičke jedinice (tip sata): vježbanje | | |
| Oblici rada: frontalni , individualni, grupni | | |
| Nastavne metode : razgovor, usmeno izlaganje, | | |
| Nastavna sredstva i pomagala: računalo, projektor, aplikacije za igre | | |
| Literatura izvori | Za učenike: 1. e-svijet 1; Udžbenik iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 2. e-svijet 1; Radna bilježnica iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb | |
| Za učiteljicu : 1. e-svijet 1; Udžbenik iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 2. e-svijet 1; Radna bilježnica iz informatike u 1. razredu osnovne škole; I. Rukljač, J. Blagus, N. Ljubić Klemše, A. Flisar Odorčić, N. Mihočka, I. Ružić, N. Bubica; Školska knjiga d.d., Zagreb 3.e-sfera (e-sfera.hr ) 4. <http://skolazazivot.hr/> | |

Tijek nastavnog sata

(detaljna razrada – „scenarij“ nastavnog procesa)

**Uvodni dio (10')**

*Prije početka nastavnog sata pripremit ću nastavna sredstva i pomagala. Ovaj dio sata odrađujemo u učionici 1. razreda zbog prostorne organizacije. Učenici su podijeljeni u grupe.*

*Obraćam se učenicima.*

Dragi učenici, podijeljeni ste u skupine (3-4 učenika) u kojima ćete surađivati na postavljenim zadatcima.

Na prvom satu smo naučili kako se pravilno pali i gasi računalo te koji su dijelovi računala.   
Odigrat ćemo štafetnu igru u kojoj će vaš zadatak biti :

1. Što prije i točno posložiti kartice s redoslijedom pravilnog paljenja i gašenja računala.

2. Nacrtati dio računala koji je zadan na kartici. Crtamo crnim flomasterom.

3. Sastaviti puzlu nekog dijela računala. (Puzle svih natjecatelja su izrezane na jednak broj dijelova.)

4. Što prije spojiti točkalicu koja prikazuje npr. ikonu Start

*Skupina koja prva točno izvrši sve zadatke je pobjednik. Pohvaljujem sve grupe za trud.  
Igru zaključujemo ponavljanjem koraka za pravilno paljenje i gašenje računala.*

**Središnji dio (20')**

Odlično ste odradili natjecateljski dio. Sada ćemo se poigrati detektiva.  
Objašnjavam pravila sljedeće aktivnosti.

Učenici i dalje ostaju unutar prvotno organiziranih skupina. Svakoj skupini se dodjeljuje jedna boja po kojoj dobivaju ime. Npr. Prva skupina je ***plava skupina.***   
Svaka skupina učenika dobiva omotnicu u kojoj je slika s tragom koji ih vodi do prve lokacije u školi. Npr. Plava skupina dobiva plavu kovertu sa slikom školske knjižnice.   
Na lokaciji školske knjižnice učenici će pronaći sliku prvog dijela računala i kovertu sa sljedećim tragom.   
Kada grupa pronađe sve dijelove , lijepi ih na papir kako bi dobila potpunu sliku.

Aktivnost završavamo slaganjem svih dobivenih dijelova računala na ploču. Ponavljamo dijelove računala.

**Završni dio (15')**

Za kraj sata ćemo osmisliti računalo iz snova.  
*Učenicima dijelim papire. Uzimaju pribor za crtanje. Osmišljavaju i crtaju vlastito računalo iz snova.   
Razgovaramo o računalima dok nastaju na dječjim crtežima- Ima li tvoje računalo ime? Je li po nečemu neobično?   
Ima li neke dijelove koje nemaju današnja računala? Što sve tvoje računalo može?*

Završetkom aktivnosti organiziramo izložbu. Komentiramo uratke.

Za vas imamo još jedan kratki zadatak. Odaberite smješkića koji najbolje opisuje kako si se osjećao tijekom učenja i rješavanja današnjih zadataka.

